
	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.2. Mērķis
	Priekšlikums
Aicinām EM pārskatīt Ministru kabineta 2024. gada 22. oktobra noteikumu Nr. 663 "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.1. pasākuma "Atbalsts jaunu produktu attīstībai un internacionalizācijai" trešās kārtas īstenošanas noteikumi" (turpmāk – MK noteikumi Nr.663) projekta mērķi, precīzāk aprakstot grozījumu projektā paredzēto. Piemēram, nav skaidrs, kas ir domāts ar precizēt atbalsta programmas nosacījumus atbilstoši spēkā esošajam normatīvajam regulējumam.


Piedāvātā redakcija
MK noteikumu Nr.663 grozījumu projekta mērķis ir precizēt atbalsta programmas nosacījumus, atļaujot projekta iesniedzējam piesaistīt sadarbības partneri/-us, precizētu pieejamo finansējumu un sasniedzamos rādītājus, lai nodrošinātu pilnvērtīgu pasākuma ieviešanu.
	Gunta Līdaka (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūgums papildināt anotāciju, norādot, kādas izdevumu pozīcijas atbilst kādiem intervences kodiem.
Piedāvātā redakcija
-
	Linda Liepa (FM)

	3.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam papildināt anotācijas 3.sadaļas punktu “Cita informāciju” ar informāciju par MK noteikumu Nr. 663 grozījumu projektā paredzēto elastības finansējuma samazinājuma apmēru un iemeslu, ka arī norādīt, ka minētais samazinājums neietekmē projektu iesniegumos 1.2.1.1. pasākuma īstenošanai pieejamo finansējuma apmēru un noteikumu projektā paredzētās izmaiņas tiks nodrošinātas 1.2.1.1. pasākuma īstenošanai plānotā finansējuma ietvaros. Vienlaikus lūdzam 6.punktā svītrot pēdējo rindkopu, ņemot vērā, ka noteikumu projekts paredz tikai elastības finansējuma daļas samazināšanu, kā arī izvērtēt sniegto informāciju par provizorisko finansējuma sadalījumu pa gadiem, ņemot vērā, ka sadaļas tabulā ietekme uz valsts budžetu ir atspoguļota ar 2025.gadu.
Piedāvātā redakcija
-
	Anželika Osipova (FM)

	4.
	Noteikumu konsolidētā versija
2.1. finansējuma saņēmējs – projekta iesniedzējs, kas ir komersants (tai skaitā juridiskas personas ārvalstu filiāle, zemnieku saimniecība, kooperatīvā sabiedrība), kas atbilst sīkā (mikro), mazā vai vidējā saimnieciskās darbības subjekta statusam saskaņā ar Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014), 2. panta 2. punktu, maza vidēja kapitalizācijas sabiedrība saskaņā ar Komisijas regulas Nr. 651/2014, 2. panta 103.e) punktu, vidēja kapitalizācijas sabiedrība saskaņā ar Eiropas Parlamenta un Padomes 2015. gada 25. jūnija Regulas (ES) Nr. 2015/1017 par Eiropas Stratēģisko investīciju fondu, Eiropas Investīciju konsultāciju centru un Eiropas Investīciju projektu portālu, ar ko groza Regulas (ES) Nr. 1291/2013 un (ES) Nr. 1316/2013 – Eiropas Stratēģisko investīciju fonds​ 2. panta 7. punktu, kā arī lielie saimnieciskās darbības veicēji saskaņā ar Komisijas regulas Nr. 651/2014 2. panta 24. punktu ar nosacījumu, ka pētniecības un inovāciju aktivitāšu īstenošanai tiek piesaistīti sīkie (mikro), mazie un vidējie komersanti, ar kuru sadarbības iestāde noslēgusi līgumu par projekta īstenošanu (turpmāk – līgums par projekta īstenošanu);
	Priekšlikums
Vēršam Ekonomikas ministrijas (turpmāk - EM) uzmanību, ka arī uz vidējas kapitalizācijas sabiedrībām arī ir attiecināms nosacījums, ka pētniecības un inovāciju aktivitāšu īstenošanai tiek piesaistīti sīkie (mikro), mazie un vidējie komersanti, ar kuru sadarbības iestāde noslēgusi līgumu par projekta īstenošanu atbilstoši Eiropas Parlamenta un Padomes Regulas (ES) 2021/1058 par Eiropas Reģionālās attīstības fondu un Kohēzijas fondu " 5.panta 2.punkta a) apakšpunktam un attiecīgi arī Eiropas Savienības kohēzijas politikas programmas 2021.-2027.gadam (turpmāk- KPP) 84.paragrāfam. Lūdzam pārskatīt šī punkta redakciju, lai šis aspekts būtu skaidri nolasāms un neradītu liekas interpretācijas iespējas (piemēram, sadalot teikumu divās daļās, jauns teikums sākas ar vārdu savienojumu 'vidējas kapitalizācijas sabiedrība' [..].

KPP 84.paragrāfs
(84) Galvenās mērķa grupas.[..] Vidējās kapitalizācijas sabiedrības (mid-caps, ar darbinieku skaitu līdz 3000), pētniecības organizācijas un lielie saimnieciskās darbības veicēji ar nosacījumu, ja tas ietver sadarbību minētajās aktivitātēs ar MVU P&I aktivitātēs (t.sk. pašvaldību un valsts kapitālsabiedrības).

Piedāvātā redakcija
-
	Gunta Līdaka (FM)

	5.
	Noteikumu konsolidētā versija
6. Pasākuma ietvaros plānotais kopējais attiecināmais finansējums ir 29 365 499 euro (no tā elastības finansējums – 2 411 235 euro), tai skaitā Eiropas Reģionālās attīstības fonda finansējums – 24 960 674 euro (no tā elastības finansējums – 2 049 550 euro) un valsts budžeta līdzfinansējums – 4 404 825 euro (no tā elastības finansējums – 361 685 euro).
	Priekšlikums
Norādām, ka atbilstoši MK noteikumu Nr.633 projekta 6.punktam pasākuma ietvaros plānotais valsts budžeta līdzfinansējums bez elastības finansējuma ir 4 043 140 euro, kas par vienu euro atšķiras no šobrīd MK noteikumu Nr.663 7.punktā noteiktā valsts budžeta līdzfinansējuma apmēra. Lūdzam izvērtēt un nepieciešamības gadījumā veikt precizējumus, vienlaikus precizējot informāciju anotācijā.
Piedāvātā redakcija
-
	Anželika Osipova (FM)

	6.
	Noteikumu konsolidētā versija
6. Pasākuma ietvaros plānotais kopējais attiecināmais finansējums ir 29 365 499 euro (no tā elastības finansējums – 2 411 235 euro), tai skaitā Eiropas Reģionālās attīstības fonda finansējums – 24 960 674 euro (no tā elastības finansējums – 2 049 550 euro) un valsts budžeta līdzfinansējums – 4 404 825 euro (no tā elastības finansējums – 361 685 euro).
	Priekšlikums
Ņemot vērā noteikumu projekta 7. punktā norādīto pasākuma īstenošanai kopējo pieejamo finansējumu, lūdzam pārskatīt norādīto elastības finansējuma apmēru Eiropas Reģionālās attīstības fonda finansējumam un valsts budžeta līdzfinansējumam.
Piedāvātā redakcija
-
	Rolands Zīlītis (CFLA)

	7.
	Noteikumu konsolidētā versija
10.1. iznākuma rādītāji:
	Priekšlikums
Lūgums informēt, kuras rādītāju vērtības uzskatāmas par aktuālajām, ņemot vērā, ka EM dažādos dokumentos ir norādījusi atšķirīgi (piem.: EM 18.02.2025. atsūtītajā epasta vēstulē Nr. 3.3-4/2025/1143N).  
 
Piedāvātā redakcija
-
	Linda Liepa (FM)

	8.
	Noteikumu konsolidētā versija
19.2. komersanta statusa apliecinājumu, ja projekta iesniedzējs vai sadarbības partneris ir komersants, kurš atbilst mazas vidējas kapitalizācijas sabiedrības vai vidējas kapitalizācijas sabiedrības statusam;
	Priekšlikums
Aicinām EM izvērtēt, vai arī lielajam komersantam nevajag statusa apliecinājumu.
Piedāvātā redakcija
-
	Gunta Līdaka (FM)

	9.
	Noteikumu konsolidētā versija
38. Šo noteikumu 37.1.1. apakšpunktā minēto finansējuma intensitāti var palielināt par 10 procentiem, bet šo noteikumu 37.1.2., 37.1.3. un 37.2. apakšpunktā minēto intensitāti – par 15 procentiem saskaņā ar Komisijas regulas Nr. 651/2014 25. panta 6. punkta "b" apakšpunktu, ja atbalsta saņēmējs to ir sākotnēji paredzējis projekta iesniegumā un ir izpildīts viens no šādiem nosacījumiem:
	Priekšlikums
Ņemot vērā to, ka grozījumu noteikumu projekts paredz sadarbības partneru iesaisti projektu īstenošanā, lūdzam nodrošināt, ka visi atbilstošie no komercdarbības atbalsta regulējuma izrietošie nosacījumi ir iekļauti noteikumu projektā arī attiecībā uz sadarbības partneri, konkrēti, noteikumu projekta 38. un 39. punktā minētie. Gadījumā, ja noteikumu projekta ietvaros attiecībā uz sadarbības partneri nav plānots attiecināt atbalsta intensitātes palielinājumu, lūdzam anotācijā sniegt skaidrojumu par šādu stingrāku, nekā to paredz Komisijas regula Nr. 651/2014, prasību noteikšanu attiecībā uz atbalsta intensitātes palielinājuma neattiecināšanu uz sadarbības partneri. 
Papildus, lai nodrošinātu vienotu terminoloģiju noteikumu projektā, lūdzam noteikumu projekta 38. punktu precizēt, ņemot vērā, ka noteikumu projekta ietvaros tiek lietots termins "finansējuma saņēmējs", nevis "atbalsta saņēmējs".

 
Piedāvātā redakcija
-
	Anželika Mūrniece (FM)

	10.
	Noteikumu konsolidētā versija
40. Finansējumu par papildu intensitāti šo noteikumu 39. punktā minētajos gadījumos izmaksā pēc tam, kad ir izpildīti šādi nosacījumi:
	Priekšlikums
lūdzu papildināt MK noteikumus ar punktu, ja projekts tiek īstenots ar ārvalstu sadarbības partneri, jāpievieno sadarbības līgums vai nodomu protokols atbilstoši SAM MK noteikumu 20.1 punktā norādītajai informācijai.
Piedāvātā redakcija
-
	Sintija Tropa (CFLA)



